After you เป็นร้านของหวานร้านหนึ่งที่ผมและแฟนชอบไปทานมากครับ ตัวร้านตกแต่งเรียบๆด้วยโทนสีของไม้อ่อนๆ ให้บรรยากาศสบายดีครับ แถมมีน้ำฟรีให้ดื่มด้วยเผื่อของหวานจะหวานเกินไป

หลักๆเลย ที่ผมต้องทานประจำคือ Honey Toast ซึ่งล่าสุดที่ไปทาน มีแบบใหม่เป็น ซาโคล (สีขนมปังออกดำๆ) และทาขนมปังด้านบนด้วยเนยถั่วหนาๆ รสชาติหวานปนเค็มเข้ากันได้ดีมากเลยครับ สำหรับคนชอบเนยถั่วโดยเฉพาะจริงๆ

ส่วนเมนูอื่นๆที่สั่งเป็นบางครั้งบางคราวก็เช่น ซ็อคโกแล็คลาวา ซึ่งก็อร่อยดีครับ แต่รู้สึกว่าปริมาณจะน้อยไปสักหน่อยเมื่อเทียบกับราคา